**Приложение № 3**

**към заповед № МДР-ПП-09-81/21.10.2024**

**МИНИСТЕРСТВО НА ЗЕМЕДЕЛИЕТО И ХРАНИТЕ**

**О Б Я В А**

**за открита процедура чрез подбор на проекти**

Дирекция „Морско дело и рибарство“ – Управляващ орган на Програмата за морско дело, рибарство и аквакултури 2021-2027 (ПМДРА) кани желаещите да представят проектни предложения по Приоритет: 2 „Насърчаване на устойчиви дейности в областта на аквакултурите, преработката и предлагането на пазара на продукти от риболов и аквакултури“, като по този начин допринася за продоволствената сигурност в Съюза, като

**ОБЯВЯВА**

**процедура чрез подбор на проекти BG14MFPR001-2.004 „Планове за производство и предлагане на пазара“, вид дейност 2.2.3. „Планове за производство и предлагане на пазара”**

**Основната цел на процедурата**

Изпълнението на дейностите по настоящата процедура ще допринесе за постигане на специфичната цел: 2.2 „Насърчаване на предлагането на пазара, качеството и добавената стойност на продуктите от риболов и аквакултури, както и преработването на тези продукти“ от Приоритет: 2. „Насърчаване на устойчиви дейности в областта на аквакултурите, преработката и предлагането на пазара на продукти от риболов и аквакултури, като по този начин допринася за продоволствената сигурност в Съюза“.

Чрез прилагането на дейност „Планове за производство и предлагане на пазара“ се цели подобряване на конкурентоспособността и жизнеспособността на предприятията в сектора на аквакултурите.

**Приложими режими на държавни/минимални помощи**

Подпомагането по настоящата процедура не представлява държавна помощ.

В чл. 10, параграф 1 от Регламент (ЕС) 2021/1139 на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури и за изменение на Регламент (ЕС) 2017/1004 (Регламент (ЕС) 2021/1139) се посочва, че членове 107, 108 и 109 от ДФЕС се прилагат спрямо помощи, предоставени от държавите членки на предприятия от сектора на рибарството и аквакултурите.

В чл. 10, параграф 2 от Регламент (ЕС) 2021/1139 обаче се предвижда изключение от това общо правило, съгласно което членове 107, 108 и 109 от ДФЕС не се прилагат за плащания, извършени от държавите членки съгласно Регламент (ЕС) 2021/1139 и попадащи в приложното поле на чл. 42 от Договора за функционирането на Европейския съюз (ДФЕС). Съгласно чл. 10, параграф 3 от същия регламент членове 107, 108 и 109 от ДФЕС се прилагат, ако в националните разпоредби се предвижда публично финансиране по отношение на сектора на рибарството и аквакултурите, което надхвърля разпоредбите на Регламент (ЕС) 2021/1139. В този случай правилата за държавна помощ се прилагат по отношение на това публично финансиране като цяло.

Степента, в която разпоредбите на ДФЕС по отношение на държавната помощ се прилагат за помощи, предоставени в сектора на рибарството аквакултурите, е определена в чл. 10 от Регламент (ЕС) № 2021/1139. Това е посочено в съображение (14) от Съобщение на Комисията 2023/C 107/01 „Насоки за държавна помощ за рибарството и аквакултурите“ (Насоките на ЕК).

Като се вземе предвид гореизложеното, и следвайки съображения (14) от Съобщение на Комисията 2023/С107/01 „Насоки за държавна помощ за рибарството и аквакултурите“ (Насоките на ЕК):

- условията по настоящата процедура не надхвърлят предвиденото в Регламент (ЕС) 2021/1139;

- плащанията по процедурата попадат в сектора на рибарството и аквакултурите, с оглед на това, че подпомагането се отнася до дейност, която е предвидена в дял II, глава III, раздел I, чл. 26 от Регламент (ЕС) 2021/1139 „Насърчаване на устойчивите дейности, свързани с аквакултурите, и на преработването и предлагането на пазара на продукти от риболов и аквакултури, като по този начин се допринася за продоволствената сигурност в Съюза“;

- в прилагане на дерогацията на чл. 10, параграф 2 от посочения регламент;

- дейностите не се извършват от икономически субект

По настоящата мярка чл. 107, 108 и 109 от ДФЕС са неприложими и подпомагането по настоящата мярка не представлява държавна помощ.

Допълнителна информация относно приложимото законодателство в областта на държавните помощи може да бъде открита на интернет страницата на Министерство на финансите https://stateaid.minfin.bg/bg/573

Процедурата за безвъзмездна финансова помощ **се реализира с финансовата подкрепа на Европейския съюз (ЕС) чрез Европейския фонд за морско дело, рибарство и аквакултури**.

Проектите следва да се изпълняват на територията на Република България.

**Общият размер на безвъзмездната финансова помощ по процедурата е 586 740 лева.**

Финансовата помощ по реда на настоящата процедура е безвъзмездна и се предоставя в рамките на определения бюджет за дейност „Планове за производство и предлагане на пазара“ в ПМДРА, от които:

- процент на съфинансиране от ЕФМДРА – 70%

- процент на съфинансиране от националния бюджет – 30%.

**Минимален размер** на допустимата безвъзмездната финансова помощ за един проект – 10000 лева.

**Максимален размер** на допустимата безвъзмездната финансова помощ за един проект – 200 000 лева.

**Съответствие с принципите на хоризонталните политики на ЕС**

По настоящата процедура следва да е налице съответствие на проектните предложения със следните хоризонталните принципи на ЕС, заложени в чл. 9 на Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика:

- равенството между мъжете и жените, интегрирането на принципа на равенство между половете и отчитането на социалните аспекти на пола;

- недопускане на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация,

- проектното предложение следва да съблюдава принципите, заложени в „Хартата на основните права на ЕС (Хартата) и „Конвенцията на ООН за правата на хората с увреждания (КПХУ) в съответствие с Решение 2010/48/ЕО на Съвета .

- целта за насърчаване на устойчивото развитие, посочена в чл. 11 от ДФЕС, като се отчитат целите на ООН за устойчиво развитие, Парижкото споразумение и принципа за „ненанасяне на значителни вреди“.

Във Формуляра за кандидатстване, т. „Допълнителна информация, необходима за оценка на проектното предложение“, кандидатите следва да представят описание на съответствието на проектното предложение с посочените хоризонтални принципи на ЕС, вкл. принципите, заложени в Хартата на основните права на ЕС и КПХУ.

Насоки за прилагане на Хартата на основните права на ЕС могат да бъдат намерени на следния адрес: https://www.eufunds.bg/bg/node/8223

Насоки за прилагане на Конвенцията на ООН за правата на хората с увреждания могат да бъдат намерени на следния адрес: [*https://www.eufunds.bg/bg/node/8224*](https://www.eufunds.bg/bg/node/8224)*.*

**Допустими за финансиране са следните дейности:**

Безвъзмездна финансова помощ по настоящата процедура се предоставя за финансирането на следните групи дейности:

1. Дейности по изпълнение на планове за производство и предлагане на пазара на организации на производители (ОП) и асоциации на организации на производители (АОП);

2. Дейности за изпълнение на програмата за производство за видовете, обект на улов или отглеждане от ОП или АОП;

3. Дейности за изпълнение на пазарна стратегия за осигуряване на съответствие с пазарните изисквания, в случай че такива са определени;

4. Дейности по изпълнение на мерки за постигане на целите, определени в чл. 3, чл. 7 (за ОП) и чл. 10 (за АОП) от Регламент (ЕС) № 1379/2013;

5. Дейности за подкрепа за адаптиране на пазарите към променящото се търсене в контекста на кризи (например развитие на къси вериги, диверсификация на продукти и пазарни обекти);

6. Дейности за подкрепа за прогнозиране и управление на сериозни смущения на пазара (например действия за управление на риска в производствените и маркетинговите планове, обединяване на производствени помещения и оборудване),

7. Дейности за запазване на съществуващ пазарен дял и разширяването му, включително позиционирането на нови пазари, чрез участие или организация на изложения, панаири и др. събития, както и разработване и прилагане на пазарни стратегии;

8. Дейности за управление на риболовни дейности, за съвместно управление на мерки за опазване, партньорства между рибари и учени, участие на местни общности, зависими от рибарството, партньорство с местните власти за предотвратяване, намаляване и пасивно събиране на морски отпадъци и др. дейности, допринасящи за опазване на околната среда;

9. Дейности за подкрепа на инициативи за опазване на околната среда и на биологичното разнообразие в Черно море, включително и в зоните по Натура 2000 (в това число: събиране на отпадъци, информационни кампании, обучения, споделяне на знания и др.);

10. Дейности за насърчаване на биологичното производство, вкл. и подкрепа за сертифициране на биологични и/или защитени географски продукти.

Краен срок за подаване на проектни предложения: 17:00 часа на 27.12.2024 г.